കോണ്ഗ്രസ് പ്രതിഷേധിച്ചു കല്ലമ്ബലം: കരവാരം കൃഷി ഭവനില് കര്മസേനയുടെ പൊതുയോഗവും ഭരണസമിതി തിരഞ്ഞെടുപ്പും ഏകപക്ഷീയമായി നടത്താന് തീരുമാനിച്ചതില് കോണ്ഗ്രസ് പ്രതിഷേധം രേഖപെടുത്തി. കരവാരം പഞ്ചായത്തിലെ കര്ഷകരെ അംഗങ്ങളാക്കിയാണ് കര്മസേന പ്രവര്ത്തിക്കേണ്ടത്. എന്നാല് സി.പി.എമ്മിന്റെയും ബി.ജെ.പിയുടെയും നേതൃത്തില് പാര്ട്ടിക്കാരെ ഉള്പ്പെടുത്തി ഭരണസമിതി പിടിച്ചെടുക്കാനുള്ള നീക്കത്തിനെതിരെയാണ് കോണ്ഗ്രസ് കൃഷിഭവനില് പ്രതിഷേധിച്ചത്. അധികാരം നഷ്ടമായതിന്റെ പേരില് സി.പിഎമ്മും അധികാരം നിലനിര്ത്താന് ബി.ജെ.പിയും സാധാരണക്കാരായ കര്ഷകര്ക്കും, ജനങ്ങള്ക്കും ബുദ്ധിമുട്ട് ഉണ്ടാക്കുന്നുവെന്ന് കോണ്ഗ്രസ് മണ്ഡലം പ്രസിഡന്റുമാരായ ജാബിര്, അഭിലാഷ് ചാങ്ങാട് എന്നിവര് ആരോപിച്ചു. പാര്ലമെന്ററി പാര്ട്ടി ലീഡര് എം.കെ ജ്യോതി,സുരേന്ദ്രകുറുപ്പ്, ദിലീപ് കുമാര് എന്നിവരുടെ നേതൃത്വത്തിലാണ് പ്രതിഷേധം നടന്നത്.